Crášteca

La crášteca (Lanius collurio Linnée, 1758) è ne cegliucce passereforme de la famiglia Laniidae.

 Descrezzione 
La crášteca è lònga cchiù o méne 18 cm, é pésa 'm mèdia 35 gramme; gle cuorpe sié è de chelore rusce-marrone, mméce la panza è ghianghe-resate. La còccia é la schina suó de chelore grigge-ardèsia. La coda è néra che gle late ghianghe. Gle cape de chelore chiare tè na fascia néra ch'attravèrza gl'uocchie, ma sule a gle máscure.

Spannemiénde
A l'Etalia, salve ca a gle Salènde é a la Secilia, ze tròva dappettutte vecin'a le cámbera é a le sélve. Nedífeca quasce a tutta l'Euròpa, l'Asia é l'Áfreca e gle Nòrd, tranne ca a le reggiune cchiù settendrienale.

Magnà
Cegliucce carnacchiare, tè gle mòde de fà típece de la famiglia séa, nfatte magna nziétte, ma pure mammífere peccerigle, icèrte é ranòcchie. Comme quasce tutte le crášteche tè l’abbetúdene de nfelà la prèda a le spine de gle ruve.

Repredezzione
La crášteca nen rembonne gle nide ávete assá mmiés'a le fratte. La jeccata è de 4 a 6 òva.

Štate de cunzervazione
Le pepelaziune štav'a calà. Comme pe tutte quande le crášteche, ze tratta de na spècie che nen ze pò caccià 'm base a quélle che dice la légge 157/92.

Variande dialettale cominése
cáštreca (Galleniare)

Categurìa:Aucielle